
A természettudományos eredmények jelentősége a társadalomtudományokban. Hogyan vélekednek a tudományági integrációról az SZTE-s hallgatók?

TDK dolgozatom témája, hogy miért szükségesek egyes történelmi, társadalmi események magyarázatához, megértéséhez bizonyos természettudományos eredmények, illetve ezek oktatásba való beillesztése. Kitérek a harmadik kultúra elvére, amely az effajta kapcsolódási pontok fontosságát hangsúlyozza. Munkámban nem kívánom a teljesség igényével sorra venni az összes kapcsolódási pontot, csupán be szeretném mutatni ennek fontosságát a következő példákkal: szociobiológia, humánetológia, ökológiai antropológia és Jared Diamond elmélete a társadalmak eltérő ütemű fejlődéséről. Másrészt, egy kérdőíves kutatásom eredményét mutatom be, mely azt vizsgálta, hogy a szegedi társadalomtudomány és természettudomány szakos hallgatók hogyan viszonyulnak a két tudományág közös pontjaihoz, illetve a dolgozatomban taglalt témákat és fogalmakat mennyire ismerik. Valamint az vizsgáltam, kimutatható-e olyan tényező, mely ennek elfogadását vagy elutasítását erősíti. Továbbá mutatkozik-e igény a tantárgyközi integráció alkalmazására?



